Apples Mac mini kommer i ny version

Den populære Mac mini er netop blevet lanceret via pressemeddelelse nummer to i rækken af lanceringer fra Apple i denne uge, i går kom den nye iMac. Og i modsætning til iMac, som blot var en lille opdatering med ny processor, så er den nye mini helt og aldeles redesignet.

Nu med M4 processor

Den nye mini med de nye M4- og M4 Pro-chips og en markant miljøfokuseret opdatering. Den kompakte stationære computer måler nu blot 12,7 x 12,7 cm og leverer betydeligt forbedret ydeevne sammenlignet med tidligere modeller. Med M4-chip kan den nye Mac mini levere op til 1,8 gange hurtigere CPU-ydeevne og 2,2 gange hurtigere grafikbehandling end forgængeren med M1.

For første gang er M4 Pro tilgængelig på Mac mini, hvilket muliggør håndtering af mere komplekse arbejdsprocesser takket være en opgradering til op til 14 CPU-kerner og 20 GPU-kerner samt Thunderbolt 5-porte til hurtigere dataoverførsel.

Mac mini kommer desværre kun i en enkelt farve: Sølv metal ligesom forrige generation. Det havde måske været en god mulighed for at skille sig ud at matche farverne fra iMac der endda fik et par nye farver ved lanceringen i går. Til gengæld har den nu fået to USB-C indgange på forsiden.

Apple Intelligence indbygget og CO2 neutral

Den nye Mac mini har også indbygget Apple Intelligence fra fødslen, hvilket betyder integration af avancerede AI-værktøjer. Den har også fået betydeligt forbedret energieffektivitet og temperaturstyring, som udnytter en luftcirkuleringsstruktur gennem systemets bund.

Modellen markerer en milepæl som Apples første CO₂-neutrale Mac, med 100 % genanvendte materialer i flere dele og investeringer i vedvarende energi.

Priser og lancering

Mac Mini kommer i flere konfigurationer med startpriser fra 5.499 kroner (M4 chip og 16 GB RAM) og den vil være tilgængelig fra 8. november.

M4 Pro-modellen starter ved 12.699 kroner og tilbyder mere lagerplads og RAM, højere båndbredde og en række tilslutningsmuligheder, målrettet professionelle brugere.

Apples Mac mini kommer i ny version